CELEX: 32010D0302
Language: mt
Date: 2010-05-10 00:00:00
Title: 2010/302/: Deċiżjoni tal-Kunsill tal- 10 ta’ Mejju 2010 dwar il-konklużjoni ta’ Memorandum ta’ Kooperazzjoni bejn l-Organizzazzjoni Internazzjonali għall-Avjazzjoni Ċivili u l-Komunità Ewropea f’dak li għandu x’jaqsam mal-verifiki/l-ispezzjonijiet tas-sigurtà u l-kwistjonijiet relatati

28.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 129/68
            
         DEĊIŻJONI TAL-KUNSILL
   tal-10 ta’ Mejju 2010
   dwar il-konklużjoni ta’ Memorandum ta’ Kooperazzjoni bejn l-Organizzazzjoni Internazzjonali għall-Avjazzjoni Ċivili u l-Komunità Ewropea f’dak li għandu x’jaqsam mal-verifiki/l-ispezzjonijiet tas-sigurtà u l-kwistjonijiet relatati
   (2010/302/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(6)(a) u l-ewwel subparagrafu tal-Artikolu 218(8) tiegħu,
   Wara li kkunsidra l-proposta mill-Kummissjoni,
   Wara li kkunsidra l-kunsens tal-Parlament Ewropew,
   Billi:
   
               (1)
            
            
               Fit-30 ta’ Novembru 2007, il-Kunsill awtorizza lill-Kummissjoni tiftaħ negozjati dwar ftehim bejn il-Komunità Ewropea u l-Organizzazzjoni Internazzjonali għall-Avjazzjoni Ċivili (l-ICAO) dwar il-verifiki/l-ispezzjonijiet għas-sigurtà fl-avjazzjoni u kwistjonijiet relatati.
            
         
               (2)
            
            
               Il-Kummissjoni nnegozjat, f’isem l-Unjoni, Memorandum ta’ Kooperazzjoni (MtK) mal-ICAO f’dak li għandu x’jaqsam mal-verifiki/l-ispezzjonijiet tas-sigurtà u l-kwistjonijiet relatati f’konformità mad-direttivi mniżżlin fl-Anness I għad-Deċiżjoni tal-Kunsill li tawtorizza lill-Kummissjoni tiftaħ in-negozjati u mal-proċedura ad hoc imniżżla fl-Anness II tagħha.
            
         
               (3)
            
            
               Il-Mtk ġie ffirmat fis-17 ta’ Settembru 2008 f’isem il-Komunità suġġett għall-konklużjoni possibbli tiegħu f’data aktar ‘il quddiem, f’konformità mad-Deċiżjoni tal-Kunsill 2009/97/KE tal-24 ta’ Lulju 2008 dwar l-iffirmar u l-applikazzjoni provviżorja ta’ Memorandum ta’ Kooperazzjoni bejn l-Organizzazzjoni Internazzjonali għall-Avjazzjoni Ċivili u l-Komunità Ewropea f’dak li għandu x’jaqsam mal-verifiki/l-ispezzjonijiet tas-sigurtà u l-kwistjonijiet relatati (1).
            
         
               (4)
            
            
               Wara d-dħul fis-seħħ tat-Trattat ta’ Liżbona fl-1 ta’ Diċembru 2009, l-Unjoni Ewropea għandha tagħmel notifika lill-Organizzazzjoni Internazzjonali għall-Avjazzjoni Ċivili (l-ICAO) fir-rigward tal-fatt li l-Unjoni Ewropea ssostitwiet u ssuċċediet lill-Komunità Ewropea.
            
         
               (5)
            
            
               Il-MtK għandu jiġi approvat.
            
         
               (6)
            
            
               Il-Paragrafu 6(3) tal-MtK jipprevedi li l-MtK għandu jidħol fis-seħħ fl-ewwel jum tat-tieni xahar wara l-aħħar miż-żewġ notifiki li bihom il-partijiet ikunu għarrfu lil xulxin dwar it-tmiem tal-proċeduri interni rispettivi tagħhom. B’hekk, il-President tal-Kunsill għandu jkun awtorizzat li jagħmel in-notifika meħtieġa f’isem l-Unjoni,
            
         ADOTTA DIN ID-DEĊIŻJONI:
   Artikolu 1
   1.   Il-Memorandum ta’ Kooperazzjoni (MtK) bejn il-Komunità Ewropea u l-Organizzazzjoni Internazzjonali għall-Avjazzjoni Ċivili f’dak li għandu x’jaqsam mal-verifiki/l-ispezzjonijiet tas-sigurtà u l-kwistjonijiet relatati huwa b’dan approvat f’isem l-Unjoni.
   2.   It-test tal-MtK huwa anness ma’ din id-Deċiżjoni (2).
   Artikolu 2
   Il-President tal-Kunsill huwa awtorizzat li jinnomina l-persuna li għandha s-setgħa tagħmel in-notifika prevista fil-paragrafu 6(3) tal-MtK u li jagħmel din in-notifika:
   
      “Bħala konsegwenza tad-dħul fis-seħħ tat-Trattat ta’ Liżbona fl-1 ta’ Diċembru 2009, l-Unjoni Ewropea ssostitwiet u ssuċċediet lill-Komunità Ewropea u minn dik id-data teżerċita d-drittijiet kollha u tassumi l-obbligi kollha tal-Komunità Ewropea. Għaldaqstant, ir-referenzi għal ‘il-Komunità Ewropea’ fit-test tal-MtK għandhom, fejn xieraq, jinqraw bħala ‘l-Unjoni Ewropea’.”.
   
   
      Magħmul fi Brussell, l-10 ta’ Mejju 2010.
      
         
            Għall-Kunsill
         
         
            Il-President
         
         Á. GONZÁLEZ-SINDE REIG
      
   
   
      (1)  ĠU L 36, 5.2.2009, p. 18.
   
      (2)  ĠU L 36, 5.2.2009, p. 19.